钦定古今图书集成/理学汇编/学行典/第196卷 > 贺宪
## 钦定古今图书集成/理学汇编/学行典/第196卷 > 贺宪

按《长沙县志》：“贺宪，字监之，号碧津，益阳人。九龄补弟
子员，弘治戊午举于乡，任蜀灌令，居身有法，事父母
尽孝，生事葬祭，动循古礼。年九十，语及辄潸然泪下。
弟惠被溺，尸弗得，哭江上再昼夜声不绝，尸为涌出。
里有相尤者，恻然感悟。初读书学舍下，梦皓首白袍
一人来谒曰：‘君孝友人也，愿与君为老友’。翼日遂得”
白龟于泮池，后果获大寿。